**Y CYNGOR DYSGU DIGIDOL CENEDLAETHOL**

**CYLCH GORCHWYL**

**Diben y Grŵp**

Mae'r Cyngor Dysgu Digidol Cenedlaethol yn bodoli er mwyn goruchwylio a rhoi cyngor i Lywodraeth Cymru ar y rhaglen ddysgu ddigidol ar gyfer dysgwyr 3 i 19 oed yng Nghymru.

**Cyfarfodydd**

Bydd y Cyngor Dysgu Digidol Cenedlaethol yn cwrdd unwaith y mis.

Dylid dosbarthu agenda a phapurau'r cyfarfodydd drwy e-bost 7 diwrnod cyn pob cyfarfod.

Cyhoeddir agenda a phapurau cyfarfodydd gan Lywodraeth Cymru oni fyddant yn ymwneud â materion a fyddai'n esempt o’r gofynion datgelu o dan God Ymarfer ar Ganiatáu i'r Cyhoedd Weld Gwybodaeth Llywodraeth Cymru.

Bydd yn ofynnol i gadeirydd ac aelodau'r grŵp gadarnhau nad oes ganddynt fuddiannau sy'n gwrthdaro â'r materion sy'n cael eu hystyried gan y Cyngor.

Bydd Llywodraeth Cymru yn cwrdd â chostau teithio a chynhaliaeth rhesymol y cadeirydd a'r aelodau wrth gyflawni gwaith ar ran y Cyngor. Bydd y rhain yn unol â graddfeydd y sector cyhoeddus.

**Aelodaeth**

***Cadeirydd***

Janet Hayward (Ysgol Gynradd Tregatwg, Bro Morgannwg)

***Aelodau***

Dr Tom Crick (Computing at School)

Janet Hayward (Ysgol Gynradd Tregatwg, Bro Morgannwg)

Sue Burnett (Prifysgol Morgannwg, Rhondda Cynon Taf)

Maldwyn Pryse (Estyn)

Geraint James (TGCh CCAC, Cyfarwyddwr Addysg, Conwy)

Simon Pridham (Ysgol Gynradd Casllwchwr, Abertawe)

Hannah Mathias (Coleg Dewi Sant, Caerdydd)

Chris Britten (Ysgol Arbennig Ashgrove, Bro Morgannwg)

Dr Robert Newsome OBE (Ysgol Dyffryn Taf, Sir Gaerfyrddin)

Huw Evans, CyMAL

Iain Tweedale, BBC Cymru

Mark Jones, CYDAG

Peter Richardson, Colegau Cymru

*eSkills UK*

***Cynghorwyr arbenigol***

Yr Athro Stephen Molyneux (Apple Education)

Yr Athro Gary Beauchamp (Prifysgol Metropolitan Caerdydd)

Yr Athro Iram Siraj-Blatchford (Prifysgol Llundain)

Yr Athro Faron Moller (Prifysgol Abertawe)

***Ysgrifenyddiaeth***

Kerry Darke (Uned TGCh, Yr Adran Addysg a Sgiliau, Llywodraeth Cymru)

**Aelodau ychwanegol ac is-grwpiau**

Bydd y Cyngor yn gallu cyfethol aelodau ychwanegol a sefydlu is-grwpiau, er enghraifft er mwyn ymestyn eu harbenigedd neu i gefnogi gweithgareddau blaenoriaeth.

Bydd angen cytuno ar aelodaeth ychwanegol gyda Llywodraeth Cymru ble mae goblygiadau ariannol.

**Cworwm**

Ystyrir bod cworwm yn y Cyngor pan fydd y Cadeirydd, yr Ysgrifennydd a [5] aelod yn bresennol.

**Swyddogaethau'r Grŵp**

1. Cynnal trosolwg o'r rhaglen ddysgu ddigidol i Gymru a rhoi cyngor i Lywodraeth Cymru gan roi sylw penodol i'r canlynol:

* gwella ymgysylltiad a chanlyniadau'r dysgwyr;
* cefnogi gwell addysgu;
* e-sgiliau;
* ymwneud â mentrau addysgol eraill;
* technolegau sy’n datblygu ac arloesed; a
* llais y dysgwr.

2. Yn benodol, cynghori ar y canlynol:

* datblygiad Hwb, sef llwyfan dysgu Cymru gyfan, gan gynnwys safle iTunes U ar gyfer Cymru a'r storfa cynnwys digidol genedlaethol;
* mesurau i wella addysgu TGCh a chyfrifiadura;
* mesurau i hyrwyddo dinasyddiaeth ddigidol gyfrifol.

3. Cynghori ar gynigion ar gyfer monitro a gwerthuso.

4. Monitro cynnydd yn erbyn cerrig milltir allweddol.

5. Bod yn ffynhonnell arweiniad, gwybodaeth a chefnogaeth.

6. Codi materion sy'n destun pryder.

7. Bod yn llysgenhadon ar gyfer y rhaglen ddysgu ddigidol.

**Dangosyddion perfformiad y Cyngor Dysgu Digidol Cenedlaethol**

Bydd yr NDLC yn adolygu canlyniadau ei waith yn seiliedig ar y canlynol:

* i ba raddau mae'r rhaglen ddysgu ddigidol yn diwallu anghenion pobl.
* os oes ymdeimlad o optimistiaeth a brwdfrydedd dros addysgu yng Nghymru;
* mynediad at TGCh a chyflymder band eang sy'n “gwneud i'r rhain ddigwydd”.